HMS Lance

HMS Lance (viirinumerot F87 ja G87) oli Britannian kuninkaallisen laivaston L-luokan hävittäjä toisessa maailmansodassa.

 Valmistus 

Alus tilattiin 31. maaliskuuta 1938 vuoden 1937 laivasto-ohjelmassa Yarrow and Companyltä Scotstounista Glasgow'sta, missä köli laskettiin 1. maaliskuuta 1939. Alus laskettiin vesille 28. marraskuuta 1940 ja valmistui 13. toukokuuta 1941.Naval-history.net - HMS Lance

 Palvelus 
Vastaanottokokeiden päätyttyä alus liitettiin 4. hävittäjälaivueeseen. Alus oli koulutettavana Kotilaivastossa Scapa Flow'ssa. Se suojasi 22. toukokuuta 1941 taistelulaiva [[HMS King George V (41)|HMS King George V:tä]] etsittäessä Saksan laivaston taistelulaiva Bismarckia Pohjois-Atlantilta. Lancella havaittu konevika pakotti aluksen palaamaan satamaan, mistä alus palasi 26. toukokuuta etsintöihin. Alus liittyi 28. toukokuuta taistelulaivan suojaksi Bismarckin upottua, minkä jälkeen se palasi osaston mukana Loch Eween.

Kesäkuussa alus määrättiin Greenockiin 11. saattajaryhmään Läntisen reitin alaisuuteen, missä se suojasi Atlantin saattueita yhdessä HMS Gurkhan ja HMS Legionin kanssa. Alus suojasi 22. kesäkuuta Legionin kanssa lentotukialus HMS Furiousia Gibraltarille kuljetettaessa lentokonetäydennystä Maltalle operaatio Railwayssä. Alus saapui 25. kesäkuuta osaston mukana Gibraltarille, jossa lentokoneet siirrettiin lentotukialus HMS Ark Royalille. Lance suojasi seuraavana päivänä HMS Faulknorin, HMS Foresterin, HMS Furyn ja Legionin kanssa Ark Royalia, taisteluristeilijä HMS Renownia ja risteilijä HMS Hermionea lentokoneet toimitettaessa. Alus palasi 28. kesäkuuta osaston mukana Gibraltarille.

Alus kuului 30. kesäkuuta Force B:hen lähes saman laivasto-osaston kanssa toimitettaessa lentokoneita Maltalle operaatios Railway II:ssa, mistä vapauduttuaan alus palasi heinäkuussa Greenockiin saattajatehtäviin.

Alus oli 2.-6. elokuuta saattueen WS10 paikallissaattajana Clydestä luoteisen reitin alueelle, mistä se palasi Greenockiin. Alus liittyi 17. elokuuta HMS Gurkhan, Alankomaiden laivaston Hr. Ms. Isaac Sweersin ja Puolan laivaston ORP Piorunin kanssa saattueeseen WS10X, mistä se erkani 19. elokuuta  Gurkhan kanssa liittyäkseen saattueeseen OG71, joka oli joutunut Saksan laivaston sukellusveneiden U-559, U-201 ja U-564 maaliksi. Sukellusveneet eivät kuitenkaan kyenneet läpäisemään suojausta. Vapauduttuaan saattueesta alus lähti Gibraltarille, missä se liittyi Välimerellä palvelevaan laivueeseen.

Alus saattoi 8. syyskuuta Gibraltarille troolari HMT Lady Shirleyn, joka oli upottanut sukellusvene U-111:n Tenerifaltä länsilounaaseen. Troolarin miehistöstä oli vain yhdeksän haavoittumatonta, minkä lisäksi aluksella oli 44 merestä pelastettua sukellusvenemiestä. Palattuaan Gibraltarille Lance suojasi lentotukialus HMS Ark Royalia ja risteilijä HMS Hermionea operaatiossa Status I, jossa toimitettiin Maltalle lentokoneita. Seuraavana päivänä alus palasi Maltalle.

Alus suojasi 10. syyskuuta taistelulaiva HMS Nelsonia ja Ark Royalia operaatiossa Status II, mistä se palasi 14. syyskuuta Gibraltarille. Alus suojasi 24. syyskuuta operaatio Halberdin saattuetta GM2 Sisilian kapeikkoon. Saattue joutui 27. syyskuuta ilmahyökkäykseen, jolloin HMS Rodneyyn osui lentokoneesta laukaistu torpedo. Vielä samana päivänä alus aloitti Sisilian kapeikosta paluumatkan Gibraltarille saattueen jatkaessa Maltalle. Sukellusvene R.Smg. Adua upotti torpedoimalla Gurkhan ja HMS Legionin. Lance saapui 1. lokakuuta Gibraltarille, missä se huollettiin.

Alus palasi 12. lokakuuta laivueeseensa, jonka mukana se suojasi 19. lokakuuta lentokoneiden toimitusta Maltalle operaatiossa Callboy. Alus kuului 21. lokakuuta Maltalle sijoitettuun Force K:hon, jonka kanssa se lähti 8. marraskuuta merelle tuhotakseen akselivaltojen Pohjois-Afrikkaan matkanneen saattueen. Seuraavana päivänä käydyssä taistelussa upotettiin saattueen kaikki seitsemän rahtilaivaa sekä niitä suojannut RN Fulmine.

Alus lähti 23. marraskuuta Maltalta Force K:n mukana tuhotakseen Tarantosta Benghaziin matkanneen saattueen. Seuraavana päivänä havaittiin Saksan laivaston kuljetusalukset Maritza ja Procidas sekä niitä suojanneet kaksi Italian laivaston torpedovenettä. Seuranneessa taistelussa kumpikin kuljetusalus upotettiin. Maltalla alus siirrettiin telakalle huollettavaksi, mistä se vapautui joulukuun puolivälissä.

Alus suojasi 16. joulukukuuta Force K:n mukana Aleksandriasta saapuneen HMS Breconshiren Maltalle. Seuraavana päivänä se osallistui tehtävän aikana ensimmäiseen Syrtinlahden taisteluun. Maltalle saavuttuaan Force K:n alukset tankattiin ja täydennettiin, minkä jälkeen ne lähtivät 18. joulukuuta etsimään havaittua akselivaltojen saattuetta. Force K ajoi kartoittamattomaan miinakenttään Tripolin edustalla. Alus osallistui pelastustöihin ja saattoi HMS Havockin kanssa HMS Exeterin Maltalle.

Alus muodosti HMS Livelyn, HMS Jaguarin ja Havockin kanssa Force C:n, joka suojasi 6. tammikuuta 1942 Breconshiren Maltalta operaatiossa MF2. Force C:n kohdattua merellä HMS Glengyleä saattaneen Force B:n, ne vaihtoivat saatettavia. Force C palasi 10. tammikuuta Glengylen kanssa Maltalle.

Alus lähti 17. tammikuuta hävittäjäosastossa Maltalta vastaanottamaan Aleksandriasta saapuvaa Force B:n suojaamaa saattuetta MW8 operaatiossa MF3. Seuraavana päivänä alus palasi saattueen mukana Maltalle. Saattue oli viimeinen Maltalle Egyptistä saapunut saattue ennen Maltan saarron päättymistä. Alus suojasi 25. tammikuuta osastossa Force K saattueen ME9 Maltalta kohti Aleksandriaa operaatiossa MF4. Seuraavana päivänä alus liittyi Aleksandriasta saapuneeseen Force B:hen saattueen kanssa. Alus saapui 28. tammikuuta Force B:n mukana Aleksandriaan.

Helmikuussa 1941 alus siirrettiin 22. hävittäjälaivueeseen. Se oli 12. helmikuuta saattueen MW9A lähisuojana matkalla Maltalle operaatiossa MF5. Seuraavana päivänä saattueet MW9A ja MW9B yhdistyivät. Samana päivänä ilmahyökkäyksessä SS Clan Campbell vaurioitui pahoin ja joutui hakeutumaan Tobrukiin. Ilmahyökkäyksessä 14. helmikuuta SS Clan Chattaniin osui. Vaurioitunut alus jouduttiin hylkäämään ja upotettiin torpedoimalla. Maltalta saapuneen Force K:n kohtaamisen jälkeen alus jatkoi kohti Maltaa. Saattueen viimeinen rahtialus SS Rowallan Castleen osui 15. helmikuuta ilmahyökkäyksessä pommi. Ilma- ja sukellusveneuhan vuoksi vaurioitunut alus upotettiin.

Lance jatkoi suojanneiden alusten mukana Maltalle, missä se liitettiin Force K:hon. Alus poistettiin 16. helmikuuta palveluksesta ja siirrettiin Maltalla telakalle. Alus oli maaliskuun telakalla ja työn oletettiin valmistuvan huhtikuussa. Alukseen osui 5. huhtikuuta kuivatelakalla pommi, mikä aiheutti suuret vauriot ja upotti aluksen osittain. Alus vaurioitui 9. huhtikuuta ilmahyökkäyksessä lisää.

Hylky saatettiin kelluvaksi ja hinattiin Chathamiin vaurioiden selvittämiseksi. Se todettiin kannattamattomaksi korjata ja todettiin täysin tuhoutuneeksi. Alus sijoitettiin 1944 poistolistalle ja myytiin romutettavaksi T. W. Wardille. Se hinattiin Graysiin Essexiin kesäkuussa.

Lähteet

 Viitteet 

Luokka:L-luokan hävittäjät
Luokka:Yarrow’n valmistamat alukset
Luokka:Yhdistyneen kuningaskunnan toisen maailmansodan hävittäjät